**Bitka kod Buvina**

**(27. jul 1214.)**

* **sukobljeni interesi francuske i engleske krune u bogatoj grofoviji Flandriji** (gradovi poput Briža, Gana ili Ipra bili su najbogatiji gradovi tadašnje severne Evrope; bogatstvo počiva na proizvodnji i trgovini tkaninama; vuna potrebna za proizvodnju stizala je iz Engleske; ova okolnost učinila je flandrijskog grofa iako nominalno zavisnog od francuske krune, osetljivim na zahteve engleskog kralja)
* savez Jovana bez Zemlje sa Rajmundom Tuluskim i carem Otonom IV od Braunšvajga (sinom Jovanove sestre i saksonskog vojvode iz porodice Velfa – Hajnriha Lava); otvoreno se pridružio savezu flandrijski grof Feran
* koalicija protiv Francuske najmoćnija u tadašnjoj Evropi
* Jovanov napad brani Luj VIII Lav (Englezi se iskrcali kod **La Rošela**, Luj sa 800 vitezova pobedio, Jovan pobegao 2.jula 2014)
* odlučujuća bitka kod **Buvina** u ravnici, blizu mosta na granici tri oblasti, u **nedelju 27. jula 1214**. (raskršće između flamanskih zemalja, carskih i kapetskih poseda)
* pripreme za bitku:

Filipov dogovor sa Inokentijem III da u Nemačkoj izabere kao protivkralja maloletnog Fridriha II Hoenštaufena i time oslabi pozicije Otona IV; krunisanje petnaestogodišnjeg dečaka u katedrali u Majncu 1213.godine

Ekskomunikacija Otona IV (Filipove intrige okružile ga kao paukova mreža, pomognut finansijski od Jovana bez Zemlje); cena Filipove lojalnosti papi obnova braka sa Ingeborg od Danske (vraćena iz manastira u dvor dugo posle smrti Agneze od Merana)

* početak bitke nedeljnom litrugijom ; raspored trupa u ritualnom poretku trojice; rogom označen početak borbi; svest o Božjem prisustvu (pojanja tokom bitke); boj hrišćana – nije cilj ubijanje protivnika; shvatanje bitke kao pravedne odluke, neke vrste Božjeg suda; pravila borbe odavno utvrđena običajima – odvijanje bitke prema strogo utvrđenim pravilima; središnji događaj je veliki dvoboj dvojice vladara; Filip najbogatiji među učesnicima, najbolji oklop; bitka kao viteški turnir; ukupno trajanje bitke, prema izveštajima, iznosilo je između jednog i tri sata; kada je Oton napustio bojište, pobeda je pripala Francuzima; mnogobrojni opisi bitke slikaju likove nalik junacima *Ilijade*, odevene u ideologiju viteštva; bitka kao turnirsko nadmetanje, shvatanje časti prema kodeksima časti i junaštva 13.stoleća; duboko epska slika, značajno drugačija od slike Homerovih junaka; opisi bitke odišu hrišćanskim shvatanjem sveta; strah što se ulazi u borbu u nedeljni dan; sveštenici koji tokom bitke pevaju odabrane psalme;
* svest francuskih učesnika da se boj bije **„za krunu Francuske“;** kodeks ponašanja zabranjuje strah, jednako osuđuje kukavičluk kao i izdaju
* bitka kod Buvina bila je jedna od odlučujućih bitaka u srednjem veku
* posledice:

na političkom planu izazvala promene u Engleskoj, oličene u pobuni barona i donošenju ***Magna carta libertatum***; oslabila pozicije Otona IV (prema opisima, on je bio „ponosit i glupav, premda hrabar“) i dovela do stupanja Fridriha II na carski presto; učvrstila vlast Kapeta i pospešila stvaranje feudalne nacionalne monarhije u Francuskoj; definitivno dovela Flandriju pod vlast francuske krune; Filip Avgust postao je vrhovni arbitar u evropskoj politici

* popularne proslave posle bitke (opisuje kraljev kapelan Viljem Bretonac); iz opisa jasno sleduje da su Filipovi podanici ovaj kraljev rat smatrali svojom stvari; pobednička povorka, gradovi priređuju ***adventus regis***; okićene kuće, svilene draperije i cveće po putevima; pobedna povorka sa flandrijskim grofom u kavezu, prevođena studentima Sorbone; nedelju dana proslava (seljaci napuštaju njive, svetina na gradskim trgovima, popularizacija pobede, nacionalna homogenizacija, narod iza kralja; svest o jedinstvu monarhije)
* **rađanje apstraktnog koncepta krune**

**Literatura:**

**С. Пеинтер, Историја средњег века, 288–292.**

**Ж. Диби, *Бувинска битка*, Сремски Карловци – Нови Сад 2008.**

**(енглески превод:** [**http://www.filedropper.com/tlob**](http://www.filedropper.com/tlob) **)**

**The New Cambridge Medieval History, vol. IV/2, 520–529; vol. V, 405–416.**

**(** [**https://archive.org/details/iB\_CM/page/n3/mode/2up**](https://archive.org/details/iB_CM/page/n3/mode/2up) **)**